Държавен вестник, бр. 12, 2021 г., стр. 15

БРОЙ  12	
Д Ъ Р Ж А В Е Н  В Е С Т Н И К 	
СТР.  15  
на степента на същественост на разширява-
нето на обхвата и изменянето на вътрешно-
рейтинговия подход и на усъвършенствания 
подход за измерване (OB, L 148/36 от 20 май 
2014 г.), Регламент (ЕС) № 1031/2010, актовете 
по прилагането им и други относими пряко 
приложими актове на Европейския съюз“.
2. В ал. 7, изречение първо съюзът „или“ се 
заменя със запетая, а накрая се добавя „или 
чрез електронна поща или факс, ако страната 
е посочила такива“.
§ 66. В глава четиринадесета се създава 
чл. 151а:
„Чл. 151а. (1) Когато индивидуален адми-
нистративен акт на БНБ по отношение на 
по-малко значима банка или по-малко зна-
чима поднадзорна група, извън случаите по 
чл. 121б, ал. 6, би засегнал неблагоприятно 
правата на адресата, адресатът се уведо-
мява за подготвяния акт, неговото основно 
съдържание, основни факти, съображения и 
правни основания. Адресатът може да изрази 
писмено становище по фактите, съображени-
ята и правните основания в срок от 14 дни 
от датата на уведомяването, а при особени 
обстоятелства – в срок от три работни дни от 
датата на уведомяването. Уведомлението се 
връчва на адресата по реда на чл. 151, ал. 7.
(2) Българската народна банка може да не 
приложи ал. 1, когато, за да се предотврати 
значителна вреда за финансовата система, е 
необходимо неотложното издаване на инди-
видуален административен акт. 
(3) Алинеи 1 и 2 не се прилагат, когато с 
акта се определят задължения, които:
1. възпроизвеждат изрични разпоредби на 
закона, които адресатът трябва да спазва;
2. са свързани с искане за представяне на 
информация по чл. 80.“
§ 67. В чл. 152 се създава ал. 9:
„(9) На лице, което възпрепятства БНБ, 
подуправителя, ръководещ Управление „Бан-
ков надзор“ или надлежно упълномощени от 
тях служители при осъществяване на надзорни 
правомощия, се налага:
1. когато е физическо лице – глоба от 1000 
до 4000 лв., а при повторно нарушение – от 
3000 до 12 000 лв.;
2. когато е юридическо лице – имуществена 
санкция от 50 000 до 200 000 лв., а при пов-
торно нарушение – от 200 000 до 500 000 лв.“
§ 68. В чл. 152в, ал. 1 в текста преди т. 1 
след думите „по чл. 34, ал. 1 и 2“ се поставя 
запетая и се добавя „чл. 35а“.
§ 69. В допълнителните разпоредби се 
правят следните изменения и допълнения: 
1. В § 1: 
а) в т. 1 буква „в“ се изменя така:
„в) ръководителите на службите за управ­
ление на риска, нормативно съответствие и 
вътрешен одит.“;
б) точка 11 се изменя така:
„11. „Група“ е понятие по смисъла на 
чл. 4, параграф 1, т. 138 от Регламент (ЕС) 
№ 575/2013.“;
в) създават се т. 53 – 57:
„53. „Орган за преструктуриране“ е орган 
за преструктуриране съгласно § 1, т. 42 от 
допълнителните разпоредби на Закона за въз-
становяване и преструктуриране на кредитни 
институции и инвестиционни посредници.
54. „Група от трета държава“ е група, чието 
предприятие майка е със седалище в трета 
държава.
55. „Неутрална по отношение на пола 
политика за възнагражденията“ е политика 
за възнагражденията, основана на равно за-
плащане на мъжете и жените за еднакъв или 
равностоен труд.
56. „Институция“ е понятие по смисъла 
на чл. 4, параграф 1, т. 3 от Регламент (ЕС) 
№ 575/2013.
57. „Анонимизирана информация“ е ин-
формация, която съобразно съществуващите 
най-добри практики е изменена с цел макси-
мално ограничаване на риска от пряко или 
непряко идентифициране на лицата, за които 
се отнася.“
2. Създава се § 1а:
„§ 1а. За да се гарантира, че изисквания-
та и надзорните правомощия, предвидени в 
този закон и в Регламент (ЕС) № 575/2013, се 
прилагат на консолидирана или подконсоли-
дирана основа в съответствие с този закон или 
посочения регламент, понятията „кредитна 
институция“, „кредитна институция майка от 
Европейския съюз“ и „предприятие майка“ 
включват също: 
1. финансови холдинги и финансови хол-
динги със смесена дейност, които са получили 
одобрение в съответствие с чл. 35а; 
2. институции, определени за целите на 
чл. 35а, ал. 6, т. 3 и контролирани от финансов 
холдинг майка от Европейския съюз, финан-
сов холдинг майка със смесена дейност от 
Европейския съюз, финансов холдинг майка 
от държава членка или финансов холдинг 
майка със смесена дейност от държава членка, 
когато съответният холдинг майка не подлежи 
на одобрение в съответствие с чл. 35а, ал. 6; 
3. финансови холдинги, финансови хол-
динги със смесена дейност или институции, 
определени за целите на чл. 103б, ал. 2, т. 4;
4. инвестиционни посредници – майки в 
случаите по чл. 90, ал. 2.“
3. В § 4 след думите „8 декември 2011 г.)“ 
съюзът „и“ се заменя със запетая, а накрая 
се добавя „и на Директива (ЕС) 2019/878 на 
Европейския парламент и на Съвета от 20 май 
2019 г. за изменение на Директива 2013/36/
ЕС по отношение на освободените субекти, 
финансовите холдинги, финансовите холдин-
ги със смесена дейност, възнагражденията, 
надзорните мерки и правомощия и мерките 
за запазване на капитала (ОВ, L 150/253 от 
7 юни 2019 г.)“.